7/29/22, 12:27 PM Laki Digi- ja väestötietoviraston eräistä… 1 156/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20191 156 1/5Finlex ®
Finlex › Lainsäädäntö › Ajantasainen lainsäädäntö › Vuosi 2019 › 29.11.2019/1156
Seurattu SDK 692/2022 saakka.
29.11.2019/1 156
Laki Digi- ja väestötietoviraston eräistä henkilörekistereistä
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Lain soveltamisala
Tässä laissa säädetään Digi- ja väestötietoviraston henkilörekistereistä, joita ovat avioehtoasioiden rekisteri,
avoliittoasioiden rekisteri, lahjoitusasioiden rekisteri, vihkimisoikeusrekisteri sekä holhousasioiden rekisteri.
2 §
Rekisterin tietojen käsittelyn tarkoitus
Avioehtoasioiden rekisterin, avoliittoasioiden rekisterin ja lahjoitusasioiden rekisterin tietojen käsittelyn
tarkoitus on yksityishenkilöiden välisten oikeustoimien rekisteröitäväksi jättämiseen tai rekisteröintiin
liittyvien oikeusvaikutusten voimaan saattaminen sekä tietojen saattaminen julkisiksi.
Vihkimisoikeusrekisterin tietojen käsittelyn tarkoitus on myönnettyjen vihkimisoikeuksien hallinnointi ja
valvonta sekä avioliittojen pätevyyden selvittäminen. V ihkimisoikeusrekisteri sisältää tiedot avioliittolain
(234/1929)  ja vihkimisoikeudesta annetun lain (1157/2019)  nojalla myönnetyistä vihkimisoikeuksista.
Holhousasioiden rekisterin tietojen käsittelyn tarkoitus on holhoustoimesta annetussa laissa (442/1999)
tarkoitetun edunvalvojan ja edunvalvontavaltuutuksesta annetussa laissa (648/2007)  tarkoitetun valtuutetun
toiminnan valvominen ja kolmansien oikeuden turvaaminen.
3 §
Viranomaiset
Tässä laissa tarkoitettujen rekisterien rekisterinpitäjiä ovat Digi- ja väestötietovirasto sekä Ahvenanmaan
valtionvirasto. Kumpikin rekisterinpitäjä vastaa omassa toiminnassaan rekistereihin tallennettavien tietojen
ja rekisteröintiin liittyvien asiakirjojen luovutuksesta, luonnollisten henkilöiden suojelusta henkilötietojen
käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen
tietosuoja-asetus) annetun Euroopan parlamentin ja neuvoston asetuksen (EU) 2016/679 III luvussa
säädettyjen rekisteröidyn oikeuksien toteuttamisesta sekä mainitun asetuksen 5 artiklan 2 kohdassa, 24 ja 25
artiklassa ja 31–34 artiklassa säädetyistä rekisterinpitäjän velvollisuuksista ja vastuista.
Digi- ja väestötietovirasto vastaa muista kuin 1 momentissa tarkoitetuista rekisterinpitäjän tehtävistä siltä
osin kuin tässä laissa ei toisin säädetä.
2 luku
Rekister eihin tallennettavat tiedot
4 §
Avioehtoasioiden rekisteriin tallennettavat tiedot
Avioehtoasioiden rekisteriin tallennetaan tiedot avioliittolain 35 §:n  4 momentissa tarkoitetusta ilmoituksesta
avio-oikeuden poistamisesta, 43 §:n 1 momentissa tarkoitetusta avioehtosopimuksesta, 104 §:n 2 momentissa
7/29/22, 12:27 PM Laki Digi- ja väestötietoviraston eräistä… 1 156/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20191 156 2/5tarkoitetusta osituskirjasta sekä 135 §:n 2 ja 3 momentissa tarkoitetuista sopimuksista seuraavasti:
1) puolisoiden nimet ja henkilötunnukset tai henkilötunnuksen puuttuessa syntymäaika;
2) puolisoiden kotikunnat tai asuinvaltiot;
3) avioliiton solmimispäivä;
4) avioliiton purkautumispäivä ja purkautumisen peruste;
5) asiakirjan laji ja päiväys;
6) rekisteröinnin perusteena olevan ilmoituksen vastaanottamispäivä;
7) rekisteriviranomaisen nimi, asiakirjan rekisteröintipäivä ja asian tunnistetiedot.
Avioehtoasioiden rekisteriin tallennetaan lisäksi 1 momentissa tarkoitetut tiedot seuraavista asiakirjoista:
1) tiiviimmän yhteistyön toteuttamisesta tuomioistuimen toimivallan, sovellettavan lain sekä päätösten
tunnustamisen ja täytäntöönpanon alalla aviovarallisuussuhteita koskevissa asioissa annetun neuvoston
asetuksen (EU) 2016/1 103 22 artiklassa tarkoitettu sovellettavaa lakia koskeva sopimus;
2) tiiviimmän yhteistyön toteuttamisesta tuomioistuimen toimivallan, sovellettavan lain sekä päätösten
tunnustamisen ja täytäntöönpanon alalla rekisteröityjen parisuhteiden varallisuusoikeudellisia vaikutuksia
koskevissa asioissa annetun neuvoston asetuksen (EU) 2016/1 104 22 artiklassa tarkoitettu sovellettavaa lakia
koskeva sopimus.
5 §
Avoliittoasioiden rekisteriin tallennettavat tiedot
Avoliittoasioiden rekisteriin tallennetaan tiedot avopuolisoiden yhteistalouden purkamisesta annetun lain
(26/201 1) 11 §:ssä  tarkoitetuista omaisuuden erottelukirjasta, hyvitystä koskevasta sopimuksesta tai muusta
asiakirjasta seuraavasti:
1) avopuolisoiden nimet ja henkilötunnukset tai henkilötunnuksen puuttuessa syntymäaika;
2) avopuolisoiden kotikunnat tai asuinvaltiot;
3) asiakirjan laji ja päiväys;
4) rekisteröinnin perusteena olevan ilmoituksen vastaanottamispäivä;
5) rekisteriviranomaisen nimi, asiakirjan rekisteröintipäivä ja asian tunnistetiedot.
6 §
Lahjoitusasioiden rekisteriin tallennettavat tiedot
Lahjoitusasioiden rekisteriin tallennetaan tiedot lahjanlupauslain (625/1947) 6 §:ssä  tarkoitetusta lahjoitusta
koskevasta ilmoituksesta seuraavasti:
1) lahjanantajan nimi ja henkilötunnus tai sen puuttuessa syntymäaika;
2) lahjansaajan nimi ja henkilötunnus tai sen puuttuessa syntymäaika;
3) lahjanantajan kotikunta tai asuinvaltio;
4) lahjan kohde;
5) lahjan antamisen ajankohta;
6) rekisteröinnin perusteena olevan ilmoituksen vastaanottamispäivä;
7/29/22, 12:27 PM Laki Digi- ja väestötietoviraston eräistä… 1 156/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20191 156 3/57) rekisteriviranomaisen nimi, ilmoituksen rekisteröintipäivä ja asian tunnistetiedot.
7 §
Vihkimisoikeusrekisteriin tallennettavat tiedot
Kun vihkimisoikeus on myönnetty vihkimisoikeudesta annetun lain tai avioliittolain 17 a §:n  2 momentin
taikka 1 12 tai 1 13 §:n nojalla, vihkimisoikeusrekisteriin voidaan tallentaa seuraavat tiedot:
1) vihkimisoikeutta hakeneen yhdyskunnan nimi ja kotipaikka;
2) vihkijän nimi ja henkilötunnus tai sen puuttuessa syntymäaika;
3) vihkijän virka-asema taikka ammatti- tai tehtävänimike ja asemapaikka;
4) vihkimisoikeudelle mahdollisesti asetetut ehdot tai rajoitukset sekä vihkimisoikeuden sisältö;
5) vihkimisoikeuden myöntänyt viranomainen, myöntämispäätöksen antopäivä ja voimassaoloaika;
6) peruuttamispäätöksen tai väliaikaisen määräyksen sisältö, antopäivä ja voimassaoloaika.
Kun vihkimisoikeus on liitetty tiettyyn virkaan, toimeen tai tehtävään, vihkimisoikeusrekisteriin voidaan
tallentaa lisäksi seuraavat tiedot:
1) vihkimisoikeuden saaneen viranomaisen tai yhteisön nimi ja kotipaikka;
2) virka, toimi tai tehtävä, johon vihkimisoikeus on liitetty .
8 §
Holhousasioiden rekisteriin tallennettavat tiedot
Holhousasioiden rekisteriin tallennetaan tiedot holhoustoimesta annetun lain 7 luvussa tarkoitetusta
edunvalvonnasta ja edunvalvontavaltuutuksesta annetun lain 27 §:ssä tarkoitetusta
edunvalvontavaltuutuksesta seuraavasti:
1) edunvalvojan ja hänen päämiehensä tai edunvalvontavaltuutetun ja valtuuttajan nimi, osoite ja kotikunta
sekä henkilötunnus tai sen puuttuessa syntymäaika;
2) tiedot päämiehen toimintakelpoisuuden rajoittamisesta ja toimintakelpoisuuden rajoituksen sisällöstä;
3) tiedot tuomioistuimen tai holhousviranomaisen määräämän edunvalvojan tai edunvalvontavaltuutetun
tehtävän alkamisesta ja päättymisestä sekä edunvalvojan tehtävän sisällöstä;
4) tiedot edunvalvontavaltuutuksen vahvistamisesta ja vahvistetun valtuutuksen lakkaamisesta;
5) tiedot siitä, mikä viranomainen on määrännyt edunvalvojan, päättänyt päämiehen toimintakelpoisuuden
rajoittamisesta tai vahvistanut edunvalvontavaltuutuksen;
6) tiedot edunvalvojan tai edunvalvontavaltuutetun toimintaa valvovasta viranomaisesta;
7) tieto päämiehen, edunvalvojan, valtuuttajan tai valtuutetun kuolemasta.
Kun edunvalvojaksi on määrätty yleinen edunvalvoja, edunvalvojan nimen, henkilötunnuksen, osoitteen ja
kotikunnan asemesta rekisteriin tallennetaan palveluntuottajan nimi ja muut palveluntuottajan yksilöimiseksi
tarpeelliset tiedot, edunvalvojan nimike sekä, jos palveluntuottajalla on useampi kuin yksi yleinen
edunvalvoja, edunvalvojan järjestysnumero.
Jos edunvalvoja tai valtuutettu vaihtuu taikka edunvalvojan tai valtuutetun tehtävää taikka päämiehen
toimintakelpoisuuden rajoitusta muutetaan, rekisteriin tallennetaan tieto siitä, mistä alkaen muutos on
voimassa. Kun edunvalvontavaltuutus vahvistetaan varavaltuutetun tai toissijaisen valtuutetun osalta,
rekisteriin tallennetaan häntä koskevat 1 momentin 1, 4 ja 5 kohdissa tarkoitetut tiedot.
7/29/22, 12:27 PM Laki Digi- ja väestötietoviraston eräistä… 1 156/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20191 156 4/5Rekisteriin saadaan lisäksi tallentaa tieto edunvalvontavaltuutuksen sisällöstä sekä valtuutuksen osittaista
vahvistamista ja valvonnan lopettamista koskevia lisätietoja.
Mitä edellä säädetään edunvalvojasta ja päämiehestä, on sovellettava kansainvälistä suojelua hakevan
vastaanotosta sekä ihmiskaupan uhrin tunnistamisesta ja auttamisesta annetun lain (746/201 1) 39 §:ssä  sekä
kotoutumisen edistämisestä annetun lain (1386/2010) 56 §:ssä  tarkoitettuun lapsen edustajaan ja lapseen
silloin, kun edustajan määräämistä koskeva tieto on tallennettava holhousasioiden rekisteriin.
9 §
Tarkemmat säännökset
Tarkempia säännöksiä 8 §:ssä tarkoitettujen tietojen tallentamisen ajankohdasta sekä
edunvalvontavaltuutuksesta tallennettavien 8 §:n 4 momentissa tarkoitettujen lisätietojen yksityiskohtaisesta
sisällöstä annetaan valtioneuvoston asetuksella.
3 luku
Tietojen käyttö
10 §
Rekisterien tietojen luovuttaminen
Sen lisäksi, mitä viranomaisten toiminnan julkisuudesta annetussa laissa (621/1999)  säädetään, jokaisella on
oikeus salassapitosäännösten estämättä saada tieto tämän lain 4–7 §:ssä tarkoitettuihin rekistereihin
tallennetuista tiedoista. Kotikuntaa koskevan tiedon voi kuitenkin saada vain, jos tieto on julkinen.
Sen lisäksi, mitä viranomaisten toiminnan julkisuudesta annetussa laissa säädetään ja jollei tämän lain 12 §:n
1 momentista muuta johdu, jokaisella on oikeus saada 8 §:ssä tarkoitetusta holhousasioiden rekisteristä tieto
siitä, onko tietylle henkilölle määrätty edunvalvoja, kuka on henkilön edunvalvoja, mikä on edunvalvojan
tehtävä sekä onko ja millä tavoin henkilön toimintakelpoisuutta rajoitettu.
Mitä 2 momentissa säädetään edunvalvojasta, sovelletaan myös edunvalvontavaltuutettuun.
Valtion, hyvinvointialueen ja kunnan viranomaisella sekä Kansaneläkelaitoksella on oikeus
salassapitosäännösten ja muiden tiedonsaantia koskevien rajoitusten estämättä saada tehtäviensä hoitamiseksi
välttämättömät tiedot holhousasioiden rekisteristä. (8.7.2022/638)
L:lla 638/2022  muutettu 4 momentti tulee voimaan 1.1.2023. Aiempi sanamuoto kuuluu:
Valtion tai kunnan viranomaisella ja Kansaneläkelaitoksella on oikeus salassapitosäännösten ja muiden
tiedonsaantia koskevien rajoitusten estämättä saada tehtäviensä hoitamiseksi välttämättömät tiedot
holhousasioiden rekisteristä.
Siitä poiketen, mitä 1 ja 2 momentissa säädetään, henkilötunnuksen saa antaa nähtäväksi tai luovuttaa vain,
jos tiedon käyttäjällä on oikeus käsitellä tunnusta tietosuojalain (1050/2018) , henkilötietojen käsittelystä
rikosasioissa ja kansallisen turvallisuuden ylläpitämisen yhteydessä annetun lain (1054/2018)  tai muun lain
perusteella.
Asianosaisen, edunvalvojan ja edunvalvontavaltuutetun oikeudesta tiedonsaantiin säädetään viranomaisten
toiminnan julkisuudesta annetun lain 1 1 §:ssä.
11 §
Tietojen luovuttamistavat
Rekistereiden tietojen luovuttamisesta säädetään viranomaisten toiminnan julkisuudesta annetun lain 16
§:ssä. Poiketen siitä, mitä mainitun lain 16 §:n 3 momentissa säädetään, jokaisella on oikeus saada tiettyä
henkilöä koskevat rekisteriin merkityt tiedot kopiona tai tulosteena.
Teknisen rajapinnan ja katseluyhteyden avaamisesta ja tietojen luovuttamisesta niiden avulla päättää Digi- ja
väestötietovirasto. T eknisen rajapinnan ja katseluyhteyden avaamisesta ja tietojen luovuttamisesta niiden
avulla säädetään julkisen hallinnon tiedonhallinnasta annetun lain (906/2019) 22–24 §:ssä .
7/29/22, 12:27 PM Laki Digi- ja väestötietoviraston eräistä… 1 156/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20191 156 5/512 §
Tietojen säilyttäminen rekistereissä
Holhousasioiden rekisteriin merkityt tiedot on säilytettävä kymmenen vuoden ajan siitä, kun edunvalvonta
on päättynyt tai edunvalvontavaltuutus on lakannut olemasta voimassa. Sen jälkeen, kun edunvalvonta on
päättynyt tai edunvalvontavaltuutus on lakannut olemasta voimassa, oikeus saada holhousasioiden
rekisteristä tieto 10 §:n 2 momentin nojalla on ainoastaan sillä, joka tarvitsee tietoa etujensa, oikeuksiensa tai
velvollisuuksiensa hoitamiseksi.
Muihin tässä laissa tarkoitettuihin rekistereihin merkityt tiedot säilytetään pysyvästi.
Edellä 3 §:n 1 momentissa mainitun asetuksen 18 artiklan 1 kohdan a alakohtaa ei sovelleta tämän lain
mukaiseen tietojen käsittelyyn.
Jos rekisteröidyn, muun asianosaisen tai rekisterinpitäjän oikeuksien turvaamiseksi on tarpeen, virheelliseksi
todettu tieto on kuitenkin merkittävä virheelliseksi ja säilytettävä. Tällaista tietoa saa käyttää vain, kun se on
välttämätöntä rekisteröidyn, muun asianosaisen tai rekisterinpitäjän oikeuksien turvaamiseksi. V irheelliseksi
todettu tieto on poistettava heti, kun tiedon säilyttäminen ei ole enää tarpeen.
4 luku
Erinäiset säännökset
13 §
Muutoksenhaku
Digi- ja väestötietoviraston ja Ahvenanmaan valtionviraston päätökseen saa vaatia oikaisua siten kuin
hallintolaissa (434/2003)  säädetään.
Oikaisuvaatimukseen annettuun päätökseen saa hakea muutosta valittamalla hallinto-oikeuteen siten kuin
oikeudenkäynnistä hallintoasioissa annetussa laissa (808/2019)  säädetään.
Hallinto-oikeuden päätökseen saa hakea muutosta valittamalla siten kuin oikeudenkäynnistä hallintoasioissa
annetussa laissa säädetään.
14 §
Maksut
Digi- ja väestötietoviraston tämän lain mukaisista suoritteista peritään maksut valtion maksuperustelaissa
(150/1992)  säädettyjen perusteiden mukaan.
15 §
Voimaantulo
Tämä laki tulee voimaan 1 päivänä tammikuuta 2020.
Tällä lailla kumotaan maistraattien eräistä henkilörekistereistä annettu laki (57/2005) .
HE 10/2019 , HaVM 3/2019, EV 20/2019
Muutossäädösten voimaantulo ja soveltaminen:
8.7.2022/638:
Tämä laki tulee voimaan 1 päivänä tammikuuta 2023.
HE 56/2021 , HE 18/2022 , StVM 9/2022, EV 66/2022
Finlex  › Lainsäädäntö  › Ajantasainen lainsäädäntö  › Vuosi 2019  › 29.11.2019/1 156
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
 Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.